Cáncer (constelación)

Cáncer (el cámbaru) ye una de les doce constelaciones del zodiacu. Cáncer ye pequeñu y pocu rellumante, y pa munches persones nun s'asemeya un res a un cámbaru. Allúgase ente Xéminis al oeste y Leo al este. Nel norte allúgase Lynx y al sur Canis Minor y Hidra.

 Carauterísticas 
La estrella más rellumante ye β Cancri; nomada Al Tarf (el fin de la pinza del cámbaru), nuna distancia averada a 200 años lluz. Otres estrelles son Acubens (&alfa; Cancri) y las Asellis (los burros), Asellus Borealis (γ Cancri) y Australis δ Cancri que se correspuenden colos burros que Bacu y Silenu montaron na batalla.
Amás la estrella 55 Cancri tien un sistema planetariu con dos planetes, en referencia a Xúpiter el primeru ye 0,84 vegaes y el segundu cinco vegaes la masa d'aquél.

 Oxetos 
Ye perafamada por tener la Praesepe (M44), un enxame estelar de forma carauterística, que contién a η Cancri. Ta a 520 años lluz y ye de sesta magnitú. Tamién ta l'enxame estelar de M67, ún de los más vieyos y ta a 2.700 años lluz y ye de sétima magnitú.

 Mitoloxía 
Yera un pequeñu cangrexu qu'unvió la diosa Hera p'acabar cola vida d'Heracles mentanto esti lluchaba escontra la Hidra.
150px|thumb|left|Representación medieval de Cáncer

 Astroloxía 
Ta rellacionada col signu astrolóxicu de Cáncer (21 de xunu-22 de xunetu). Ta asociáu al elementu de l'Agua, xunta Escuripión y Piscis. El so opuestu ye Capricorniu.

 Referencies 

 Enllaces esternos 

Categoría:Constelaciones